open-index/open-wikipedia-markdown huggingface dataset:
பி. எசு. கே. இலட்சுமிபதி ராஜீ

**பி. எசு. கே. இலட்சுமிபதி ராஜீ** (*P. S. K. Lakshmipathy Raju*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் பழனி நகரைச் சேர்ந்தவர். பழனி நகராட்சி உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பழனி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1913 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
18. 05. 2009

***18.05.2009*** ( ***18 மே 2009*** என வாசிக்கப்பட்டது) என்பது 2018 ஆம் ஆண்டு கே. கணேசன் எழுதி இயக்கிய இந்திய தமிழ்ப் போர் நாடகத் திரைப்படமாகும். இந்த படமானது ஈழப் போரின் இரத்தக்களரியான முடிவைப் பற்றியது ஆகும். "மே 18, 2009 அன்று இலங்கை இராணுவத்தால் முள்ளிவாய்க்காலில் படுகொலை  செய்யப்பட்ட ஆயிரக்கணக்கான தமிழர்களின் ஆசீர்வாதங்கள் தனக்கு உண்டு" என்று கே. கணேசன் நம்புவதாக கூறினார்.   இந்த படத்தின் மூலம் தன்யா நடிகையாக அறிமுகமானார். படத்தில் அவர் ஒரு பத்திரிகையாளராக நடித்தார்.  

இந்தப் படத்திற்கு இளையராஜா இசையமைத்தார். 

## நடிகர்கள்

* சுபாஷ் சந்திர போஸ்
* தமிழ்ச்செல்வியாக தன்யா

## இசை

# "எத்தனை எத்தனை கொடுமை" - இளையராஜா

## வெளியீடு
இந்த படம் 18 மே 2018 அன்று வெளியிடப்பட்டது. படத்தில் நிருவாணமாக நடித்ததற்காக நடிகை தன்யாவுக்கு கொலை மிரட்டல்கள் வந்தன.  *மாலை மலர்* எழுதிய விமர்சனத்தில் இயக்குனரின் நோக்கம்,  நடிகர்களின் நடிப்பு, படத்தின் பின்னணி இசை ஆகியவற்றைப் பாராட்டினார்.

## மேற்கோள்கள்

பகுப்பு:இளையராஜா இசையமைத்த திரைப்படங்கள்
பகுப்பு:ஈழப் போர் குறித்த திரைப்படங்கள்
பகுப்பு:2018 தமிழ்த் திரைப்படங்கள்
பூசாட் பண்டார் டாமன்சாரா எம்ஆர்டி நிலையம்

**பூசாட் பண்டார் டாமன்சாரா எம்ஆர்டி நிலையம்** (ஆங்கிலம்: *Pusat Bandar Damansara MRT Station*; அல்லது *Pavilion Damansara Heights Station*; மலாய்: *Stesen MRT Pusat Bandar Damansara*) என்பது மலேசியா, கோலாலம்பூர், டாமன்சாரா நகர மையம், டாமன்சாரா அயிட்ஸ் மற்றும் பங்சார் பகுதிகளுக்குச் சேவை வழங்கும் ஒரு விரைவுப் போக்குவரத்து (**MRT**) நிலையம் ஆகும். இந்த நிலையம் காஜாங் எம்ஆர்டி வழித்தடத்தில் அமைந்துள்ளது.

இந்த நிலையம் சுங்கை பூலோ - காஜாங் எம்ஆர்டி வழித்தடத்தில் முதல் கட்ட நடவடிக்கைகளின் கீழ் திசம்பர் 16, 2016 அன்று திறக்கப்பட்டது.

## நிலைய அமைவிடம்
இந்த நிலையம் சுங்கை பூலோ - காஜாங் எம்ஆர்டி வழித்தடத்தில் இரண்டு பக்கவாட்டுத் தளங்களையும்; உயர்த்தப்பட்ட நிலைய வடிவமைப்பையும் கொண்டுள்ளது. 

இசுபிரிண்ட் விரைவுச்சாலையின் மாரோப் மாற்றுச் சாலைக்கு *(Maarof Interchange)* மேலே அமைந்துள்ள இந்த நிலையம்; சுங்கை பூலோ - காஜாங் எம்ஆர்டி வழித்தடத்தில் தரை மட்டத்திலிருந்து மிக உயரமான நிலையில் கட்டப்பட்ட நிலையங்களில் ஒன்றாகும்.

இந்த நிலையம் பெவிலியன் டாமன்சாரா அயிட்ஸ் *(Pavilion Damansara Heights)* பகுதிக்கு அருகில் அமைந்துள்ளது. மேலும் இந்த நிலையத்திற்கும் சில்லறை விற்பனைப் பகுதிகளுக்கும் இடையே ஒரு நேரடி இணைப்பை உருவாக்குவதற்கும் திட்டமிடப்பட்டுள்ளது.

## காஜாங் வழித்தடம்
**காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.

கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.

### எம்ஆர்டி நிறுவனம்

இந்த வழித்தடம் எம்ஆர்டி நிறுவனத்திற்கு சொந்தமானது; மற்றும் ரேபிட் ரெயில் நிறுவனத்தின் ரேபிட் கேஎல் சேவையின் ஒரு பகுதியாகவும்; ஒருங்கிணைந்த கிள்ளான் பள்ளத்தாக்கு போக்குவரத்து அமைப்பின் (*Klang Valley Integrated Transit System*) ஒரு பகுதியாகும் இயக்கப்படுகிறது.

அதிகாரப்பூர்வமான போக்குவரத்து வரைபடங்களில் வழித்தடம் 9; வழித்தடத்தின் நிறம் பச்சை என பொறிக்கப்பட்டு உள்ளது. எம்ஆர்டி நிறுவனத்தின் கிள்ளான் பள்ளத்தாக்கு போக்குவரத்து திட்டத்தின் கீழ் திட்டமிடப்பட்ட மூன்று தொடருந்து வழித்தடங்களில் இதுவும் ஒன்றாகும்.

### நிலைய அமைப்பு

## வெளியேறும் வழிகள் - நுழைவாயில்கள்

## பேருந்து சேவைகள்

## காட்சியகம்
**பூசாட் பண்டார் டாமன்சாரா எம்ஆர்டி நிலையம் - 2024**

File:KG13 Pusat Bandar Damansara MRT Platforms 20240501 165426.jpg
File:PBDamansara Bus Station.jpg
File:Pusat Bandar Damansara MRT Station exterior (231108) 02.jpg
File:SBK Line PBD Entrance B 2.jpg
File:KG13 Pusat Bandar Damansara MRT Concourse 20240501 165214.jpg


## மேலும் காண்க
*இசுபிரிண்ட் விரைவுச்சாலை
*டாமன்சாரா-பூச்சோங் விரைவுச்சாலை
*பண்டாராயா எல்ஆர்டி நிலையம்
*யுனிவர்சிட்டி எல்ஆர்டி நிலையம்

## மேற்கோள்கள்

## வெளி இணைப்புகள்

* Klang Valley Mass Rapid Transit website
* Pusat Bandar Damansara MRT Station | mrt.com.my

பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
பட்டாம்பி - 56

**பட்டாம்பி - 56** *(PTB 56)*, வேளாண் பெயர்; **வர்சா**  *(Varsha)*, முன்மொழிவு எண்; *(IET 16709)* எனப்படும் இந்த நெல் வகை, தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 2002 ஆம் ஆண்டு வெளியிட்டது. பொதுவாக **வர்சா** எனும் வேளாண் பெயரில் அழைக்கப்படும் இது, 110 - 115 நாட்களில் முதிர்வடையக் கூடிய குறுகிய கால  நெற்பயிராகும். நீர்ப்பாசனம் உள்ள தாழ்வான பகுதிகளில் நேரடி விதைப்பு மற்றும் நடவு என இருவேறு முறையில் சாகுபடி செய்யக்கூடிய இதன் நெற்பயிர், நீல வண்டின் தாக்குதலுக்கு மிதமான எதிர்ப்புத் திறன் கொண்டது. மேலும் இந்த இரகத்தின் அரிசி, சிவப்பு நிறத்தில் நீண்டு மற்றும் தடித்து காணப்படுகிறது.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
தக்சல்

**தக்சல்** (*Taksal*) என்பது இந்தியாவின் இமாச்சலப் பிரதேசத்தில் உள்ள ஒரு கிராமம் ஆகும்.  இமயமலையின் அடிவாரத்தில் அமைந்துள்ள இக்கிராமம் பர்வானூவுக்கு (சோலன் மாவட்டம்) சற்று மேலே அமைந்துள்ளது. தக்சல் அதன் பெயரை தக்கா என்ற சொல்லிலிருந்து பெற்றது. அதாவது நாணயங்கள் என்றும், மன்னர்களின் காலத்தில் நாணயங்கள் தயாரிக்கப்பட்ட இடமாக இக்கிராமம்  இருந்ததாலும் இப்பெயர் பெற்றது. தக்சல் கிராமத்தில் அரசாங்க இரயில்வே காவல்துறையின் புறக்காவல் நிலையம் அமைந்துள்ளது. 

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:சோலன் மாவட்டம்
கர்தாங்கு

**கர்தாங்கு** (*Kardang*) என்பது இந்தியாவின் இமாச்சலப் பிரதேசத்தில் உள்ள இலாகௌல் மற்றும் ஸ்பீதி மாவட்டம்|இலாகௌல் மற்றும் சுபீதி மாவட்டத்தில்]] இருக்கும் ஒரு கிராமம் ஆகும். கேலாங்கு நகரத்திலிருந்து 5 கி.மீ தொலைவில் இக்கிராமம் உள்ளது. இது ஒரு காலத்தில் இலாகௌல் மாவட்டத்தின் தலைநகராக இருந்தது.  மேலும் பாகா நதியின் இடது கரையில் அமைந்துள்ள இப்பகுதியில் மிகப்பெரிய மடாலயம் ஒன்று உள்ளது.  திருக்பா காக்யு கர்தாங் மடாலயம் சுமார் 900 ஆண்டுகளுக்கு முன்பு நிறுவப்பட்டதாகும். 1912ஆம் ஆண்டில்  லாமா நோர்புவால் புதுப்பிக்கப்பட்டது. கோசாங்வா மடாலயமும் இதற்கு அருகிலேயே உள்ளது.

## மேலும் காண்க
* இலாகௌல் மற்றும் ஸ்பீதி மாவட்டம்

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:இலாகௌல் மற்றும் ஸ்பீதி மாவட்டம்
இராமபேங்கு

**இராமபேங்கு** (*Ramabang*) என்பது இந்தியாவின் இமாச்சலப் பிரதேசத்தின் இலாகௌல் மற்றும் சுபிதி மாவட்டத்தில் இமயமலையில் உள்ள 6,135 மீட்டர் (20,128 அடி) உயரமுள்ள ஒரு மலையாகும்.

முதன்முதலில் இம்மலையை 2008 ஆம் ஆண்டு சூன் மாதத்தில் ஐரிசு மலையேறும் கழகத்தின்  உறுப்பினர்களான ஐரிசு மலையேறும் குழுவால் பெயரிடப்பட்டது. முதல் ஏறும் பாதை தென்மேற்கு முகடு வழியாக இருந்தது. இப்பாதையின் தரம் ஏ.டி. தரம் ஆகும். 
## மேற்கோள்கள்

## வெளி இணைப்புகள்
* irishmountaineeringclub.org - Report from Gerry Galligan
* mountaineering.ie - Report from Darach Ó Murchú

பகுப்பு:இமாச்சலப் பிரதேசம்
பகுப்பு:இலாகௌல் மற்றும் ஸ்பீதி மாவட்டம்
பகுப்பு:இமாச்சலப் பிரதேச மலைகள்
சதுரம் (மலையாளத் திரைப்படம்)

**சதுரம்** (*Chathuram*) என்பது சித்தார்த் பரதன் இயக்கிய 2022ஆம் ஆண்டு இந்தியாவில் மலையாள மொழியில் வெளியான நாடக அதிரடித் திரைப்படம் ஆகும். இதில் சுவாசிகா, ரோஷன் மேத்யூ, அலென்சியர் லே லோபசு, லியோனா லிஷாய் ஆகியோர் நடித்துள்ளனர். இந்தத் திரைப்படம் 4 நவம்பர் 2022 அன்று திரையரங்குகளில் வெளியிடப்பட்டது.

பிப்ரவரி 17, 2023 அன்று, பிராந்திய ஒடிடி தளமான சாய்னா ப்ளே சதுரம் திரைப்படத்தின் எண்ணிம உரிமைகளைப் பெற்றுள்ளதாக அறிவித்து. இதன் பின்னர் மார்ச் 9,2023 முதல் இதை ஒளிப்பரப்பினைச் செய்யத் தொடங்கியது.

## நடிப்பு
* வீட்டு செவிலியராக ரோஷன் மேத்யூ பெல்தசார்
* எல்டோசு அச்சாயனாக அலென்சியர் லே லோபஸ்
* அச்சாயனின் இரண்டாவது மனைவியாக செலினாவாக சுவாசிகா
* அச்சாயனின் சகோதரர் ஜானாக ஜாஃபர் இடுக்கி
* அச்சாயனின் முதல் மனைவியாக அம்பிகா மோகன்
* அச்சாயனின் மகளாக ரிது அஜித்
* நிசாந்த் சாகர்-அட்வகேட் ரோனி ஜசேரியா
* ஜிஜிமோலாக சாந்தி பாலச்சந்திரன்
* சிஐ மெரிட்டா பிலிப் கதாபாத்திரத்தில் லியோனா லிஷாய்
* ஜோசப் கதாபாத்திரத்தில் கிலு ஜோசப்
* இரதியாக கீதா சங்கீதா
* ஜோபிசு கதாபாத்திரத்தில் அமல்சா
* குழந்தையாக வினோய் தாமசு
* பெல்லின் சகோதரனாக வினோத் கிருஷ்ணன்
* காவல்துறை ஆய்வாளராக கிச்சு டெல்லசு
* காவல்துறை அதிகாரியாக சுமிதா மோகன்
* காவல்துறை அதிகாரியாக ராஜீவ் மோகன்
* காவல்துறை அதிகாரியாக அனுரூப்
* ஜெரில் வர்கீசு பாதிரியாராக

## வரவேற்பு
சதுரம் திரைப்படம் விமர்சகர்களிடமிருந்து கலவையான நேர்மறையான விமர்சனங்களைப் பெற்றது. முன்னணி நடிகர்களின் நடிப்பைப் பலரும் பாராட்டினர். 

## விமர்சனம்
டைம்ஸ் ஆஃப் இந்தியா இந்த படத்திற்கு 3/5 நட்சத்திரங்களை வழங்கியது. இது "அரிதாகவே காணப்பட்ட உணர்ச்சிகரமான நாடகம்" என்று விவரித்தது. முன்னணி நடிகரிகளின் நடிப்பைப் பாராட்டியது; அதே நேரத்தில் அவ்வப்போது மந்தமான போக்கினையும் சுட்டிக்காட்டியது. சுவாசிகா விஜய், ரோசன் மேத்யூவின் நடிப்பைப் பாராட்டி, ஓடிடிபிளேய் (OTTPlay) படத்திற்கு 3/5 நட்சத்திரங்களை வழங்கியது. ஆனால் படம் "கணிக்கக்கூடிய பகுதிகளை சிறந்த துணுக்குகளுக்குக் கொண்டு செல்ல மிகவும் அதிகமாக எடுத்துக்கொள்கிறது" என்று எழுதியது. படத்தின் மனநிலையும் சூழ்நிலையும் பாராட்டப்பட்டாலும், "சிற்றின்ப அதிரடிக் கையேட்டில் உள்ள பழமையான தந்திரங்களை" நம்பியிருக்கும் இது "கவனத்தை ஈர்க்கும் ஒரு பெண்-மரண நாடகம்" என்று ஃபிலிம் கம்பானியன் எழுதியது. தி நியூ இந்தியன் எக்ஸ்பிரஸ் இதை "மிகவும் சுவாரஸ்யமான சத்தம்-சாயம் கொண்ட இருண்ட நகைச்சுவை" என்று அழைத்தது. சுவாசிகா விஜய் "நம்பிக்கைக்குரிய மற்றும் பாதிக்கப்படக்கூடியவர்களுக்கு இடையில் ஊசலாடும் வாம்பயர் என்ற வெளிப்பாடு" என்றும் ரோஷன் மேத்யூ தனது பாத்திரத்தில் "இயற்கையாக நடித்துள்ளனர்" என்றும் பாராட்டியது. இந்தியன் எக்ஸ்பிரஸ் மலையாளம் இந்த படம் பழக்கமான சிற்றின்ப அதிரடித் திரைப்படங்களிலிருந்து வெகு தொலைவில் செல்லவில்லை என்று குறிப்பிட்டது. ஆனால் மலையாள சினிமாவில் அரிதாகவே காணப்படும் பாணியில் உடல், ஆசை மற்றும் சக்தி இயக்கவியல் பற்றிய விவாதத்தை ஒப்புக் கொண்டது.

## மேற்கோள்கள்

## வெளியிணைப்புகள்
* 

பகுப்பு:மலையாளத் திரைப்படங்கள்
கோசாலை

**கோசாலை** அல்லது பசுமடம் (ஆங்கிலம்:*Goshala*; இந்தி: गौशाला, உரோமானியம் gauśālā) என்பது இந்தியாவில் தெருகளில் அலைந்து திரியும் பசுக்களுக்கான பாதுகாப்பு தங்குமிடங்கள் ஆகும். இந்தியாவில் உள்ள பசு உறைவிடங்களின் முதன்மை வருமான ஆதாரமாக அரசு மானியங்களும் நன்கொடைகளும் உள்ளன. 2014 முதல், இந்தியாவில் பாரதிய ஜனதா கட்சி அரசு ஆட்சிக்கு வந்ததிலிருந்து, இந்தியா 2014 முதல் 2016 வரை இரண்டு ஆண்டுகளில் பசு தங்குமிடங்களுக்காக 5,8 பில்லியன் டாலர் (69 அமெரிக்க டாலர்) செலவிட்டுள்ளது.

## விளக்கம்
கோஷலா என்ற சமசுகிருத வார்த்யில் *கோ* என்றால் பசு என்றும் *ஷாலா* என்றால் தங்குமிடம் என்றும் பொருள். எனவே கோஷாலா என்றால் பசுக்களுக்கான தங்குமிடம் என்று பொருள்.

## வரலாறு

முதல் கௌரக்ஷினி சபை 1882ஆம் ஆண்டில் பஞ்சாபில் நிறுவப்பட்டது. இந்த இயக்கம் வட இந்தியா, வங்காளம், பம்பாய், மெட்ராஸ் மாகாணங்கள் மற்றும் பிற மத்திய மாகாணங்களுக்கும் வேகமாக பரவியது. இந்த அமைப்பு அலைந்து திரிந்த பசுக்களை மீட்டு கௌஷலாக்கள் என்று அழைக்கப்படும் இடங்களில் அவற்றை வளர்க்க மீட்டெடுத்தது. தனிநபர்களிடமிருந்து அரிசியை சேகரிக்கவும், பங்களிப்புகளைச் சேகரிக்கவும், கோசாலைக்கு நிதியினைப் பெறவும், இங்கு வளர்க்கப்படும் பசுக்களை விற்கவும் வட இந்தியா முழுவதும் தொண்டு நிறுவன வலையமைப்புகளை உருவாக்கின. பசுவினைப் பலியிடுவதைச் தடை செய்யக் கோரி சில இடங்களில் 350,000 வரை கையொப்பங்கள் சேகரிக்கப்பட்டன. 1880க்கும் 1893க்கும் இடையில் நூற்றுக்கணக்கான பசுமடங்கள் திறக்கப்பட்டன. பாத்மேடா கோதம் இந்தியாவின் மிகப்பெரிய மடமாகும். இதில் 85,000க்கும் மேற்பட்ட பசுக்கள் உள்ளன. இந்த கோசாலை தெற்கு இராசத்தானில் உள்ள பாத்மேடா என்ற சிறிய நகரத்தில் அமைந்துள்ளது.

## அரசு நிதியுதவி
2014ஆம் ஆண்டில் இந்தியாவில் பாஜக அரசு ஆட்சிக்கு வந்ததிலிருந்து, 2014 மற்றும் 2016 ஆண்டுகளுக்கு இடையில் இந்தியாவில் பசு தங்குமிடங்களுக்காக 5,8 பில்லியன் டாலர் (69 அமெரிக்க டாலர்) செலவிட்டுள்ளது.

பயனற்ற பசுக்கள் இறைச்சிக் கூடத்திற்கு அனுப்பப்படுவதைத் தடுக்க, அரசாங்கம் 2014ஆம் ஆண்டின் நடுப்பகுதியில் இராச்ட்டிரிய கோகுல் திட்டத்தினைத் தொடங்கியது. இது முதிர்ச்சியடைந்து பசுக்களுக்கு புகலிடங்களைக் கட்டுவதை உள்ளடக்கிய ஒரு தேசிய திட்டமாகும். விலங்குகளின் உடல் கழிவுகளிலிருந்து கிடைக்கும் வருமானம் அவற்றின் பராமரிப்புக்காக செலவிடப்படுகிறது. மே 2016இல், இந்திய தேசிய அரசு பசுமடங்கள் குறித்த தேசிய மாநாட்டை நடத்தியது. பல்வேறு நோக்கங்களுக்காக பசுவின் சிறுநீர் மற்றும் சாணத்தை வணிக ரீதியாகப் பயன்படுத்துவதற்கான பசுமடங்கள் பொருளாதாரத்திற்கான ஒரு திட்டத்தினை உருவாக்க நிதி ஆயோக் செயல்பட்டு வருகிறது.

## பிற வருமான ஆதாரங்கள்

அன்பளிப்புகளே பசுமடங்களின் பிரதான வருமான மூலங்கள் ஆகும். ஒரு சில பசுமடங்களில் நடனமும் யோகாவும் கற்றுக்கொடுக்கப்படுகிறது.

## மேலும் காண்க
* இந்தியாவில் கால்நடை வதை
* சமயம் மற்றும் புராணங்களில் கால்நடைகள்
* இந்து மதம்
* கொட்டில்

## மேற்கோள்கள்

## வெளியிணைப்புகள்

பகுப்பு:இந்து பண்பாடு
பகுப்பு:விலங்குகள் காப்பகங்கள்
பகுப்பு:புனிதக் கட்டிடக்கலை
வி. எ. முத்தையா

**வி. எ. முத்தையா** (*V. A. Muthiah*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் முருங்கைப்பட்டி கிராமத்தினைச் சேர்ந்தவர். எட்டாவது வகுப்பு வரை கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் முசிறி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1912 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
கே. பி. நல்லசிவம்

**கே. பி. நல்லசிவம்** (*K. P. Nallasivam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் ஈரோடு நகரைச் சேர்ந்தவர். ஈரோடில் கல்வி பயின்றுள்ள நல்லசிவம், சோசலிச கட்சியினைச் சார்ந்தவர். இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சென்னிமலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1925 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
வல்லமை

**வல்லமை** (*Vallamai*) என்பது 2025-ஆம் ஆண்டு வெளியான இந்திய தமிழ் மொழித் திரைப்படமாகும். கருப்பையா முருகன் தனது பேட்டிலர்சு சினிமா பதாகையின் கீழ் எழுதி, இயக்கி, இத்திரைப்படத்தை தயாரித்தார். பிரேம்ச்சி அமரன் மற்றும் திவதர்சினி ஆகியோர் முக்கிய வேடங்களில் நடித்துள்ளனர்.

2025-ஆம் ஆண்டு ஏப்ரல் மாதம் 25 அன்று வல்லமை திரைப்படம் திரையரங்குகளில் வெளியிடப்பட்டது.

## நடிகர்கள்
* பிரேம்ச்சி அமரன்-சரவணன்
* திவதர்சினி-பூமிகா
* தீபா சங்கர்
* வழக்கு என் முத்துராமன்
* சூப்பர்குட் சுப்பிரம்மணி-காவலர்
* இராசித்து மேனன் 
* சீர்கவி-பூமிகாவின் பரதநாட்டிய ஆசிரியை

## தயாரிப்பு
வல்லமை படத்தை எழுதி, இயக்கி, தயாரித்தவர் கருப்பையா முருகன். முன்னதாக இவர் 'விடியாத இரவொன்று வேண்டும்' (2022) என்ற படத்தை இயக்கினார். இப்படத்தில் பிரேம்ச்சி அமரன் முக்கிய வேடத்தில் நடிக்கிறார். இவர் கடைசியாக தனது சகோதரர் வெங்கட் பிரபுவின் இயக்கத்தில் 'தி கிரேட்டசுட்டு ஆஃப் ஆல் டைம்' (2024) படத்தில் நடித்தார். தொழில்நுட்பக் குழுவில் ஒளிப்பதிவாளர் சூரச்சு நல்லுசாமி, இசையமைப்பாளர் ஜிகேவி, தொகுப்பாளர் சி கணேசு குமார், கலை இயக்குநர் எசுகே அச்சய் மற்றும் சண்டைப்பயுற்சி இயக்குநர் எசுஆர் அரிமுருகன் ஆகியோர் திரைப்படத் தயாரிப்பில் உள்ளனர்.

## கதை
கிராமத்து மனிதரான சரவணன் தாயை இழந்துவிட்ட 14 வயது மகளின் கல்விக்காக சென்னையில் குடியேறுகிறார். சுவரொட்டித் தொழிலாளியாக உழைத்து, மகளைப் படிக்க வைக்கிறார்.  பள்ளியிலிருந்து வீடு திரும்பும் மகள், திடீர் உடல்நலக் குறைவுக்கு ஆளாக, பதறியடித்து மகளிர் மருத்துவரிடம் அழைத்துச் செல்கிறார். பரிசோதனையில் மகள் பாலியல் வன்கொடுமைக்கு ஆளாக்கப்பட்டிருப்பதைக் கண்டுபிடித்துச் சொல்கிறார் மருத்துவர். மகளும் தந்தையும், பாலியல் குற்றவாளி யாரெனக் கண்டுபிடித்து பழிதீர்க்க முடிவெடுக்கிறார்கள். அவர்களால் முடிந்ததா என்பது கதை.

## இசை
வல்லமை படத்திற்கு ஜி.கே.வி இசையமைத்துள்ளார். வெங்கட் பிரபு பாடிய முதல் தனிப்பாடலான "மகளே என் மகளே" 2025 ஆம் ஆண்டு மார்ச்சு மாதம் 12 அன்று வெளியிடப்பட்டது. 

## வெளியீடு
### திரையரங்குகள்
வல்லமை திரைப்படம் 2025ஆம் ஆண்டு ஏப்ரல் 25 அன்று திரையரங்குகளில் வெளியிடப்பட்டது. இந்தப் படத்திற்கு மத்திய திரைப்படச் சான்றிதழ் வாரியம் 'யூ/ஏ' சான்றிதழ் வழங்கியது.

### ஊடக வெளியீடு
வல்லமை திரைப்படம் ஆகா தமிழ் நிறுவனம்  23 மே 2025 ஆம் ஆண்டு மே மாதம் 23 அன்று திரையிட்டது.

## விமர்சனம்
தினமலர் பத்திரிகையின் ஒரு விமர்சகர் படத்தின் முதிர்ச்சியற்ற காட்சிகளையும் பலவீனமான திரைக்கதையையும் விமர்சித்து 2.5/5 மதிப்பீடு அளித்தார். மாலை மலரின் ஒரு விமர்சகர் படத்தின் திரைக்கதையையும் காட்சிப்படுத்தலில் உள்ள ஒற்றுமையின்மையையும் விமர்சித்து 2/5 நட்சத்திரங்களை வழங்கினார். தி டைம்சு ஆஃப் இந்தியாவின் அபினவ் சுப்பிரமணியன் 1.5/5 நட்சத்திரங்களை வழங்கியுள்ளார்.   சினிமா எக்சுபிரசின் அக்சய் குமார் எதிர்மறையான விமர்சனத்தை அளித்துள்ளார். சாமானியர்களின் கோபத்துக்கு மலையை சாய்க்கும் வலிமை உண்டு என்பதை, ‘வல்லமை’ திரைப்படம் நிதானமானக் காட்சிகளின் வழியாக விரித்து வைக்கிறது என்று இந்து தமிழ் செய்தித்தாள் விமர்சித்துள்ளது.

## மேற்கோள்கள்

## வெளி இணைப்புகள்
* 

பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கண்டேலா சட்டமன்றத் தொகுதி

**கண்டேலா சட்டமன்றத் தொகுதி** *(Khandela Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. கண்டேலா, சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
மோர்சிங்கி

**மோர்சிங்கி** (*Morsinghi*) என்பது இந்தியாவின் இமாச்சலப் பிரதேசம் மாநிலத்தின் பிலாசுபூர் மாவட்டத்தில் உள்ள குமர்வின் தொகுதியில் உள்ள தலியானா பஞ்சாயத்தில் உள்ள ஒரு கிராமமாகும்.  2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி இக்கிராமத்தில் சுமார் 32 குடும்பங்களும் 149 பேரும் வாழ்ந்தனர். இக்கிராமத்தின் அஞ்சல் குறியீடு 174026 ஆகும். The PIN code of the village is 174026.

பெரும்பாலான கிராம மக்கள் தங்கள் வாழ்வாதாரத்திற்காக விவசாயத்தை நம்பியுள்ளனர். சமீபத்திய ஆண்டுகளில் இந்தக் கிராமம் இந்திய கைப்பந்து விளையாட்டின் தொட்டிலாக பிரபலமடைந்துள்ளது. இரண்டு முன்னாள் தேசிய வீரர்களான சச்சின் சவுத்ரி மற்றும் சினேகலதா சவுத்ரி ஆகியோர் பெண்களுக்கு பயிற்சி அளிக்கத் தொடங்கியுள்ளனர். அவர்களில் பலரை இந்தியாவுக்காக விளையாடத் தேர்ந்தெடுத்துள்ளனர்.

## மேற்கோள்கள்


பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:பிலாஸ்பூர் மாவட்டம், இமாச்சலப் பிரதேசம்
சாம்ரௌலி

**சாம்ரௌலி** (*Chamrauli, Chamba*) என்பது இந்தியாவின் இமாச்சலப் பிரதேசத்தின் சம்பா மாவட்டத்தில் அமைந்துள்ள ஒரு கிராமமாகும். 

சம்பா தாலுகாவில் அமைந்துள்ள இக்கிராமம் துணை மாவட்ட தலைமையகமான சம்பாவிலிருந்து 19 கி.மீ தொலைவில் அமைந்துள்ளது. கிராமத்தின் அஞ்சல் குறியீடு 176314 ஆகும். 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி இங்கு மொத்தம் 100 குடும்பங்கள் வசித்தன. சாம்ரௌலி கிராமத்தின் மக்கள்தொகை 498 ஆக இருந்தது. இதில் 246 ஆண்களும் 252 பெண்களும் இருந்தனர். 

சாம்ரௌலி கிராமத்தில் 0-6 வயதுடைய குழந்தைகளின் எண்ணிக்கை 68 ஆகும். இது கிராமத்தின் மொத்த மக்கள் தொகையில் 13.65% ஆகும். சாம்ராலி கிராமத்தின் சராசரி பாலின விகிதம் 1024 ஆகும், இது இமாச்சலப் பிரதேச மாநில சராசரியான 972 என்பதை விட அதிகமாகும். மக்கள் தொகை கணக்கெடுப்பின்படி சாம்ரௌலியின் குழந்தை பாலின விகிதம் 1345 ஆகும். இது இமாச்சலப் பிரதேச சராசரியான 909 என்பதை விட அதிகமாகும்.

இமாச்சலப் பிரதேசத்தை விட சாம்ரௌலி கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், சாம்ரௌலி கிராமத்தின் கல்வியறிவு விகிதம் 71.63% ஆக இருந்தது. இது இமாச்சலப் பிரதேசத்தின் 82.80% என்பதை விட குறைவாகும். ஆண்களின் கல்வியறிவு விகிதம் 83.87% ஆகவும், பெண்களின் கல்வியறிவு விகிதம் 59.15% ஆகவும் உள்ளது.

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:சம்பா மாவட்டம்
கன்வர் அபினய்

**கன்வர் அபினய்** (*Kanwar Abhinay*) என்பவர் இந்தியாவைச் சேர்ந்த ஒரு துடுப்பாட்ட வீரராவார். 1991 ஆம் ஆண்டு சூன் மாதம் 16 ஆம் தேதியன்று இவர் பிறந்தார். கன்வர் அபினய் சிங் என்ற பெயராலும் அறியப்படுகிறார். 2012 ஆம் ஆண்டு டிசம்பர் மாதம் 1 ஆம் தேதியன்று நடைபெற்ற 2012–13 இரஞ்சி கோப்பை போட்டியில் இமாச்சலப் பிரதேசத்திற்காக தனது முதல் தர அறிமுகப் போட்டியில் விளையாடினார். 2017 ஆம் ஆண்டு பிப்ரவரி மாதம் 25  அன்று 2016–17 விச்சய் அசாரே கோப்பை துடுப்பாட்டப் போட்டியில் இமாச்சலப் பிரதேசத்திற்காக தனது பட்டியல் அ அறிமுகத்தை மேற்கொண்டார். 2018ஆம் ஆண்டு சனவரி மாதம் 8 ஆம் தேதியன்று 2017–18 மண்டல டி20 போட்டியில் இமாச்சலப் பிரதேசத்திற்காக தனது இருபது20 அறிமுகத்தை மேற்கொண்டார்.

## மேற்கோள்கள்

## வெளி இணைப்புகள்
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:இமாச்சலப் பிரதேச நபர்கள்
மடோன் அஸ்வின்

**மடோன் அஸ்வின்** *(Madonne Ashwin)* ஓர் இந்தியத் திரைப்பட இயக்குநரும் திரைக்கதை எழுத்தாளரும் ஆவார். இவர் *[[மண்டேலா]]*, *[[மாவீரன் (2023 திரைப்படம்)|மாவீரன்]]* திரப்படங்களை இயக்கியதன் மூலம் பரவலாக அறியப்படுகிறார். இவர் மூன்று தேசிய திரைப்பட விருதுகளைப் பெற்றுள்ளார்.

## தொழில் வாழ்க்கை
மடோன் அஸ்வின் தொடக்க காலங்களில் நாளைய இயக்குநர் நிகழ்ச்சிக்காக *தர்மம்* போன்ற குறும்படங்களைத் தயாரித்தார், பின்னர் நித்திலன் சாமிநாதனின் *[[குரங்கு பொம்மை]]* (2017) திரைப்படத்தில் உரையாடல் எழுத்தாளராகப் பணியாற்றினார். அரசியல் நையாண்டித் திரைப்படமான *[[மண்டேலா]]* (2021) மூலம் இயக்கநராக அறிமுகமானார். யாருடைய உணர்வுகளையும் புண்படுத்தாமல் அரசியல் கருத்தோவியங்களை உருவாக்கியவரான ஆர்.கே. லட்சுமணனை இந்தப் படத்திற்கு ஒரு உத்வேகமாகக் குறிப்பிடுகிறார்.

இவரது அடுத்த படம் *[[மாவீரன் (2023 திரைப்படம்)|மாவீரன்]]* (2025), இது அமானுஷ்ய சக்திகளைக் கொண்ட ஒரு கருத்தோவியக் கலைஞரைப் பற்றியதாகும். லோகேஷ் கனகராஜ் இந்தப் படத்திற்கு சில ஆலோசனைகளை இவருக்கு வழங்கினார்.

## திரைப்படவியல்

### திரைப்பட இயக்குநராக

### எழுத்தாளராக

## பாராட்டுகள்

## மேற்கோள்கள்


பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
சௌவாரி

**சௌவாரி** (*Chowari*) என்பது இந்தியாவின் இமாச்சலப்பிரதேசத்திலுள்ள சம்பா மாவட்டத்தில் அமைந்துள்ள ஒரு நகரமும் பேரூராட்சியுமாகும். 

## புவியியல்
சௌவாரி 32°26′வடக்கு 76°01′கிழக்கு என்ற ஆள் கூறுகளில் அமைந்துள்ளது. கடல் மட்டத்திலிருந்து சராசரியாக 1202 மீட்டர் (3944 அடி) உயரத்தில் இக்கிராமம் உள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி சௌவாரி நகரத்தின் மக்கள் தொகை 3770 ஆக இருந்தது. இம்மக்கள் தொகையில் ஆண்கள் 1865 பேரும் பெண்கள் 1905 பேறும் இருந்தனர். சௌவாரி நகரத்தின் சராசரி கல்வியறிவு விகிதம் 89.28% ஆகும். இது மாநிலத்தின் சராசரியான  82.80 % என்பதை விட அதிகம் ஆகும். இக்கிராமத்தின் ஆண்களின் கல்வியறிவு 94.17% மற்றும் பெண்களின் கல்வியறிவு 84.45% ஆகும். சௌவாரி நகரத்தின்  மக்கள் தொகையில் 11% பேர் 6 வயதுக்குட்பட்டவர்களாக இருந்தனர்.

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:சம்பா மாவட்டம்
சம்பா இல்லம்

**சம்பா இல்லம்** (*Chamba House*) என்பது பஞ்சாபின் லாகூரில் உள்ள ஒரு வரலாற்றுச் சிறப்புமிக்க கட்டடமாகும். இது முன்னர் சம்பா இராசாவின் இல்லமாகப் பயன்படுத்தப்பட்டது.

## வரலாறு
சம்பா இந்தியாவின் பழமையான சுதேச அரசுகளில் ஒன்றாகும். இதன் ஆட்சியாளரான இராசாவுக்கு 11-துப்பாக்கிச் சுவடு மரியாதை அளிக்கவும் உரிமை உண்டு. இதன் இராசாக்களில் ஒருவரான பூரி சிங், இலாகூரில் உள்ள தனது இல்லத்திற்காக சம்பா மாளிகையை நியமித்தார். இக்கட்டடம் பாய் ராம் சிங்கால் வடிவமைக்கப்பட்டது.

இலாகூரில் உள்ள ஒரு பகுதியில் இவ்வில்லம் கட்டப்பட்டது. 1880 தர்பாரின் போது ஒரு காலத்தில் இங்கு முகாம்கள் இருந்தன. இந்தப் பகுதி பின்னர் அரசு அதிகாரிகள் குடியிருப்புகள் என மறுபெயரிடப்பட்டது. இந்தியப் பிரிவினையைத் தொடர்ந்து, இலட்சுமண சென் தனது மாநிலத்தை இந்திய ஆதிக்கத்துடன் இணைத்தார்.  இருப்பினும், அவரது இந்த சொத்து பாக்கித்தான் அரசாங்கத்தின் கட்டுப்பாட்டின் கீழ் வந்தது. பின்னர் அது விருந்தினர் மாளிகையாக மாற்றப்பட்டது. சம்பா இல்லம் பாக்கித்தான் பொதுப்பணித் துறையால் பராமரிக்கப்படுகிறது.

## மேலும் காண்க
* சம்பா சமத்தானம்

## மேற்கோள்கள்


பகுப்பு:பாக்கித்தான்
பகுப்பு:பாக்கித்தானிலுள்ள அரண்மனைகள்
பகுப்பு:சம்பா மாவட்டம்
காதல் என்பது பொதுவுடைமை

**காதல் என்பது பொதுவுடைமை** (*Kaadhal Enbadhu Podhu Udamai*) என்பது  2025 ஆம் ஆண்டு வெளியான இந்திய தமிழ் மொழி நாடகத் திரைப்படமாகும். செயப்பிரகாசு ராதாகிருசுணன் இத்திரைப்படத்தை எழுதி இயக்கினார். வினீத்து மற்றும் ரோகிணி முக்கிய வேடங்களிலும் இலிச்சோமோல் சோசு, அனுசா பிரபு, காலேசு ராமானந்து மற்றும் தீபா ஆகியோர் துணை வேடங்களிலும் நடித்துள்ளனர்.

காதல் என்பது பொதுடைமை திரைப்படம் 2023ஆம் ஆண்டு நவம்பர் மாதம் இறுதி வாரத்தில் 54ஆவது இந்திய பன்னாட்டு திரைப்பட விழாவில் திரையிடப்பட்டது. இது பிப்ரவரி 14, 2025ஆம் ஆண்டு பிப்ரவரி மாதம் 14ஆம் தேதியன்று திரையரங்குகளில் வெளியிடப்பட்டது.

## கதை
ஊக்கமளிக்கும் பேச்சாளரும் ஆவணப்படத் தயாரிப்பாளருமான லட்சுமி, தனது 25 வயது மகள் சம்யுக்தாவுடன் நெருக்கமான மற்றும் தாராளவாத பிணைப்பைப் பகிர்ந்து கொள்கிறார், அவர் ஒரு நேர்பாலீர்ப்பு பெண் மற்றும் கதக் நடனக் கலைஞர். காதல் மற்றும் பாலியல் பற்றிய நவீன கருத்துக்களை ஆராயும் மேரி உட்பட பல கோணங்களில் இருந்து கதை வெளிப்படுகிறது.

## நடிகர்கள்
* வினீத்-தேவராசு
* ரோகிணி- இலசுமி  
* இலிச்சோமோல்-சம்யுக்தா 
* அனுசா பிரபு - நந்தினி 
* காலேசு ராமானந்து-இரவீந்தரா
* தீபா சங்கர்-மேரி

## தயாரிப்பு
2023ஆம் ஆண்டு பிப்ரவரி மாதம் 16 ஆம் தேதியன்று லென்சு (2016), தி மசுகிட்டோ பிலாசபி (2019) மற்றும் தலைக்கூத்தல் (2023) ஆகிய படங்களை இயக்கிய செயப்பிரகாசு ராதாகிருசுணன், காதல் என்பது பொது உடமை என்ற தனது அடுத்த படத்தை இலிச்சோமோல் சோசு மற்றும் அனுசா பிரபு, வினீத், ரோகினி மற்றும் தீபா ஆகியோருடன் முக்கிய வேடங்களில் நடிக்கும் ஒரு சுவரொட்டியை  அறிவித்தார். இந்தப் படத்தை இயக்குனர் சியோ பேபி தயாரித்தார். இயோமோன் இயேக்கப்பு, நித்தியா அற்புதராசா, டிச்சோ அகசுட்டின், விசுணு ராசன் மற்றும் சச்சின் எசு ராச்சு ஆகியோர் இணைந்து மேன்கைண்டு சினிமாசு , சிமெட்ரி சினிமாசு மற்றும் நித்சு தயாரிப்பாளர்கள் ஆகியோர் இணைந்து உருவாக்குகின்றனர். தொழில்நுட்பக் குழுவில் ஒளிப்பதிவாளர் சிறீ சரவணன், தொகுப்பாளர்  டானி சார்லசு மற்றும் இசையமைப்பாளர் கண்ணன் நாராயணன் ஆகியோர் இடம்பெற்றுள்ளனர்.

## இசை
கண்ணன் நாராயணன் இசையமைத்துள்ளார். முதல் தனிப்பாடலான "தீயை" 2025 ஆம் ஆண்டு பிப்ரவரி மாதம் 7 அன்று வெளியிடப்பட்டது.

## வெளியீடு
### முதல் காட்சி
2023 ஆம் ஆண்டு நவம்பர் மாதத்தின் பிற்பகுதியில் கோவாவில் நடைபெற்ற இந்தியன் பனோரமாவின் கீழ் இந்திய 54 ஆவது பன்னாட்டு திரைப்பட விழாவில் 24 திரைப்படங்களுடன் காதல் என்பது பொது உடைமை திரையிடப்பட்டது.

### திரையரங்குகளில்
காதல் என்பது பொதுவுடைமை 2025 ஆம் ஆண்டு பிப்ரவரி மாதம் 14 ஆம் தேதியன்று  அன்று திரையரங்குகளில் வெளியிடப்பட்டது.

### ஊடக வெளியீடு
காதல் என்பது பொதுவுடைமை திரைப்படம் 2025 ஆம் ஆண்டு  ஏப்ரல் மாதம் 15 ஆம் தேதியன்று சன் நெக்சுட்டில் திரையிடப்பட்டது.

## விமர்சனம்
தி டைம்சு ஆஃப் இந்தியாவின் அபினவ் சுப்பிரமணியன் ஐந்திற்கு மூன்று மதிப்பீடுகளை அளித்து, "காதல் என்பது பொதுவுடைமை அதை உண்மையானதாகவும் தொடர்புபடுத்தக்கூடியதாகவும் வைத்திருக்கிறது. சில நேரங்களில், ஒரு படம் செய்ய வேண்டியது அவ்வளவுதான்" என்றும் கூறினார்.  சினிமா எக்சுபிரசின் செயபுவனேசுவரி ஐந்திற்கு மூன்று புள்ளி ஐந்து மதிப்பீடு அளித்து, திரைப்படம்  உருவகங்களால் நிரம்பியுள்ளது என்று குறிப்பிட்டார்.

## மேற்கோள்கள்

## வெளி இணைப்புகள்
* 

பகுப்பு:2023 தமிழ்த் திரைப்படங்கள்
பகுப்பு:2023 திரைப்படங்கள்
பரோகா (இமாச்சலப் பிரதேசம்)

**பரோகா** (*Baroha*) என்பது இந்தியாவின் வட இந்திய மாநிலமான இமாச்சலப்பிரதேசத்திலுள்ள அமிர்பூர் மாவட்டத்தில் அமைந்துள்ள ஒரு கிராமமாகும்.  

1997 ஆம் ஆண்டு நிகழ்ந்த ஒரு திருமண விருந்தில் கலந்து கொள்ளச் சென்ற 71 பேர் ஒரு பெரிய லாரி விபத்தில் கொல்லப்பட்ட நிகழ்வு பரோகா கிராமத்தினைப் பற்றிய கவனத்தை ஈர்த்தது. கசோட்டா கிராமத்தின் அருகே 250 அடி ஆழமுள்ள பள்ளத்தாக்கில் அவர்களை ஏற்றிச் சென்ற லாரி விழுந்ததில் தொடர்பில்லாத மேலும் பத்து பேர் காயமடைந்தனர்.

மாவட்ட தலைமையகத்திலிருந்து அமிர்பூர் இயாகூ சாலையில் 4 கி.மீ தொலைவில் பரோகா கிராமம் உள்ளது.

புகழ்பெற்ற பசாங்கோ மகாதேவ் கோயில் இக்கிராமத்தின் தென்கிழக்கில் அமைந்துள்ளது. இது கார் சாலை வழியாக அணுகக்கூடியது. கோயிலில் இயற்கையாகவே நிலத்திலிருந்து தோன்றிய சிவலிங்கம் உள்ளது. கிராம மக்கள் தினமும் கோயிலில் வழிபடுகிறார்கள். ஒவ்வோர் ஆண்டும் இரண்டு முறை கிருட்டிணர் பிறந்தநாள் மற்றும் சிவராத்திரி நாட்களில் கிராம மக்கள் பந்தாரா ஏற்பாடு செய்து நாளைக் கொண்டாடுகிறார்கள்.

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:ஹமீர்ப்பூர் மாவட்டம், இமாச்சலப் பிரதேசம்
மங்கர் பானி

**மங்கர் பானி** (*Mangar Bani*) என்பது தில்லி-அரியானா எல்லையில் உள்ள மங்கர் கிராமத்திற்கு அடுத்துள்ள ஒரு பழங்கால தொல்லியல் தளமும் புனித தோப்பும் ஆகும்.  இது இந்திய மாநிலமான அரியானாவின் பரீதாபாது மாவட்டத்திலுள்ள ஆரவல்லி மலைத்தொடரின் தெற்கு தில்லி முனையத்தில் உள்ளது. இது இந்தியாவின் தேசிய தலைநகரான தில்லிக்கு தெற்கே, தேசிய தலைநகர் வலயத்துக்குள் அமைந்துள்ளது.
## பின்னணி
மங்கர் பானி என்பது இந்திய துணைக் கண்டத்தின் மிகப்பெரிய புதிய கற்கால கருவிகளைத் தயாரித்த ஒரு தளமாகும். 100,000 ஆண்டுகளுக்கு முன்பு (நிகழ்காலத்திற்கு முன்) ஆரவல்லி மலைத்தொடரில் கண்டுபிடிக்கப்பட்ட முதல் குகை ஓவியங்கள் கொண்ட தளமாகவும் இது உள்ளது. இது 20,000-40,000 நிகழ்காலத்திற்கு முந்தைய ஆண்டுக்கு முந்தையது. 
## அமைவிடம்
அசோலா பட்டி வனவிலங்கு தேசியப் பூங்காவை ஒட்டிய மங்கர் பானி, சரிஸ்கா தேசியப் பூங்காவிலிருந்து தில்லி வரை நீண்டிருக்கும் வடக்கு ஆரவல்லி மலைத்தொடரில் சிறுத்தை வனவிலங்கு வழித்தடத்தில் உள்ள ஒரு முக்கியமான உயிரியற் பல்வகைமைப் பகுதியாகும். பட்கால் ஏரி, 10 ஆம் நூற்றாண்டின் பண்டைய சூரஜ்குண்ட் நீர்த்தேக்கம் மற்றும் அனங்பூர் அணைக்கட்டு, தம்தமா ஏரி, துக்ளகாபாத் கோட்டை மற்றும் அடிலாபாத் இடிபாடுகள் (இரண்டும் தில்லியில் உள்ளன) போன்ற பல இடங்களிலும் அதைச் சுற்றியுள்ள கைவிடப்பட்ட திறந்த குழி சுரங்கங்களிலும் ஈரநிலங்கள் உருவாகி, புலம்பெயர்ந்த பறவைகளுக்கு முக்கியத்துவத்தை அளிக்கின்றன.

## அழிவு நிலை
அருகிலுள்ள பகுதியில் குப்பை, ஆக்கிரமிப்பு மற்றும் சட்டவிரோத கட்டுமானம் காரணமாக இதன் அழிவு குறித்து கவலைகள் உள்ளன. பரந்த அளவிலான பாதுகாப்புத் திட்டத்தை அரசாங்கம் செயல்படுத்த வேண்டும் என்றும், இந்தப் பகுதியை பாதுகாக்கப்பட்ட காடு மற்றும் பாதுகாக்கப்பட்ட தொல்லியல் தளமாக சட்டப்பூர்வமாக அறிவிக்க வேண்டும் என்றும், இது இந்தியாவின் உலக பாரம்பரியக் களங்களில் பட்டியலிடப்பட வேண்டும் என்றும் ஆர்வலர்கள் கோரி வருகின்றனர்.

## இதனையும் காண்க

; இடைக்கற்கால தொல்லியல் தளங்கள்
* அனங்பூர் குகைகள் (பரீதாபாது) 
* பீம்பேட்கா பாறை வாழிடங்கள் (போபால்) 
* பகர்கார் குகைகள் (முரைனா)

; பல்லுயிர் மற்றும் சூழலியல்
* குருகிராம் சிறுத்தை மற்றும் மான் பூங்கா
* உலக பாரம்பரியக் களங்களின் பட்டியல் - இந்தியா

## மேற்கோள்கள்

## வெளி இணைப்புகள்
* Haryana Forest Department
* https://www.ghoomakard.com/camp-wild-dhauj-near-delhi/

பகுப்பு:பரிதாபாது மாவட்டம்
பகுப்பு:இந்திய ஓவியங்கள்
பகுப்பு:அரியானாவின் வரலாறு
பகுப்பு:Coordinates on Wikidata
பகுப்பு:Pages using gadget WikiMiniAtlas
பாபு ராம் மந்தியல்

**பாபு ராம் மந்தியல்** (*Babu Ram Mandial*) இந்தியாவைச் சேர்ந்த ஓர் அரசியல்வாதியாவார்.  பாரதிய சனதா கட்சியின் உறுப்பினராக இவர் இமாச்சலப் பிரதேச அரசியலில் ஈடுபட்டார். பாபு ராம் மந்தியல் அமீர்பூர் மாவட்டத்தில் உள்ள நடான் தொகுதியில் இருந்து தேர்ந்தெடுக்கப்பட்டு இமாச்சலப் பிரதேச சட்டமன்ற உறுப்பினராக இருந்தார். முன்னதாக, இவர் இந்திய தேசிய காங்கிரசு கட்சியின் உறுப்பினராக இருந்தார். ஓசியார்பூரில் சட்டப் பாடத்தில் பட்டம் பெற்ற ஒரு வழக்கறிஞராக இருந்தார். பாபு ராம் மந்தியல்  ஒரு ஏழைக் குடும்பத்தைச் சேர்ந்தவர். இவருக்கு இந்தியில் தேர்ச்சி பெற்ற பேராசிரியரான ஒரு மனைவி மற்றும் இரண்டு மகன்கள் இருந்தனர்: மகன்களில் ஒருவர் பல் அறுவை சிகிச்சை நிபுணர் மற்றும் ஒருவர் எலும்பியல் மருத்துவர் ஆவார்.

முன்னாள் தலைமை நாடாளுமன்ற செயலாளரான பாபு ராம் மந்தியல், தனது நூற்றுக்கணக்கான ஆதரவாளர்களுடன் இமாச்சல லோகித் கட்சியில் முறையாக இணைந்தார்.

## மேற்கோள்கள்

பகுப்பு:வாழும் மக்கள்
பகுப்பு:இமாச்சலப் பிரதேச சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
கோட்புத்லி சட்டமன்றத் தொகுதி

**கோட்புத்லி சட்டமன்றத் தொகுதி** *(Kotputli Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. கோட்புத்லி, ஜெய்ப்பூர் ஊரக மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
போட்டா

**போட்டா** (*Bhota*) என்பது இந்தியாவின் வட இந்திய மாநிலமான இமாச்சலப்பிரதேசத்திலுள்ள அமிர்பூர் மாவட்டத்தில் அமைந்துள்ள ஒரு நகரமும் பேரூராட்சியுமாகும். போட்டா நகரம் 32°46′0" வடக்கு 74°01′0" கிழக்கு என்ற ஆள் கூறுகளில் அமைந்துள்ளது. 

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி போட்டா  நகரத்தின் மக்கள் தொகை 1453 ஆக இருந்தது. இம்மக்கள் தொகையில் ஆண்கள் 738 பேரும் பெண்கள் 715 பேரும் இருந்தனர். போட்டா நகரத்தின் சராசரி கல்வியறிவு விகிதம் 91.44 % ஆகும். இது மாநிலத்தின் சராசரியான  82.80 % என்பதை விட அதிகம் ஆகும். இக்கிராமத்தின் ஆண்களின் கல்வியறிவு 96.24 % மற்றும் பெண்களின் கல்வியறிவு 86.47 % ஆகும். 

## போக்குவரத்து
தேசிய நெடுஞ்சாலை எண் 103 மற்றும் தேசிய நெடுஞ்சாலை எண் 503ஏ  இரண்டின் வழியாக போட்டா இமாச்சலப் பிரதேசத்துடனும் இந்தியாவின் பிற பகுதிகளுடனும் நன்கு இணைக்கப்பட்டுள்ளது.

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:ஹமீர்ப்பூர் மாவட்டம், இமாச்சலப் பிரதேசம்
ஐடா குரூஸ்

**ஐடா குரூஸ்** (*Aida Cruz*) (ஜூலை 5,1922-மே 20,2024) பிலிப்பைன்ஸ் நாட்டைச் சேர்ந்த கட்டடக்கலை நிபுணர் ஆவார்.

1922 ஆம் ஆண்டில் லகுவானாவில் பிறந்த ஐடா குரூஸின் சிற்பி தந்தை அமாடோ, பல் மருத்துவராக வேண்டும் என்ற இவரது விருப்பத்திற்கு பதிலாக ஒரு கட்டடக் கலைஞராக்கினார். குரூஸ் 1947 இல் சாண்டோ டோமாஸ் பல்கலைக்கழகத்தில் கட்டடக்கலையில் பட்டம் பெற்றார். அடுத்த ஆண்டு பிலிப்பீன்சில் பதிவுசெய்யப்பட்ட முதல் பெண் கட்டடக் கலைஞரானார்.

தனது கணவர் ஜோஸ் டெல் ரொசாரியோவுடன் சேர்ந்து, ஒரு கட்டடப் பொறியாளராக ஐடா குரூஸ் பிலிப்பீன்சில் பாகுவியோ பல்கலைக்கழகத்தின் சில பகுதிகள் உட்பட  சுமார் 120 வீடுகள், கட்டடங்கள் மற்றும் மருத்துவமனைகளை வடிவமைத்தார். ஐடா குரூஸ் 2024 இல் இறந்தார்.

## கௌரவம்
தனது பணிக்கு அப்பால், பிலிப்பீன்சில் பெண்களின் உரிமைகள் அங்கீகரிக்கப்படத் தொடங்கிய நேரத்தில் ஆண்கள் ஆதிக்கம் செலுத்தும் துறையில் பொறியாளராக ஒரு தொழிலைத் தொடர்ந்ததால் ஐடா குரூஸ் பாராட்டப்படுகிறார். 1937 ஆம் ஆண்டில்தான் பிலிப்பீன்சில் நாட்டில் பெண்களுக்கு வாக்குரிமை வழங்கப்பட்டது.

## மேற்கோள்கள்

பகுப்பு:2024 இறப்புகள்
பகுப்பு:1922 பிறப்புகள்
பகுப்பு:கட்டிடக் கலைஞர்கள்
தாராவத் ரவீந்தர் நாயக்கு

**தாராவத் ரவீந்தர் நாயக்கு** (*Dharavath Ravinder Naik*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். ஒருங்கிணைந்த ஆந்திரப் பிரதேச மாநிலத்தில் இரண்டு முறை சட்டமன்ற உறுப்பினராகவும் 2004 ஆம் ஆண்டு வாரங்கல் நாடாளுமன்ற உறுப்பினராகவும் பணியாற்றினார்.

## வாழ்க்கைக் குறிப்பு
தெலுங்கானா மாநிலத்தின் வாரங்கல் மாவட்டம், கோடகண்ட்லா மண்டலம், மோண்ட்ராய் கிராமத்தில் டி.டி. நாயக் மற்றும் சானகி பாய் தம்பதியருக்கு மகனாக ரவீந்தர் நாயக்கு 1952 ஆம் ஆண்டு ஆகத்து மாதம் 15 ஆம் தேதியன்று பிறந்தார். உசுமானியா பல்கலைக்கழகத்தில் இளங்கலை பட்டம் பெற்றார். 1978 ஆம் ஆண்டு சூலை மாதம் 30 ஆம் நாளன்று நந்தா நாயக்கு என்ற பெண்ணை திருமணம் செய்து கொண்டார். இவர்களுக்கு இரண்டு மகள்கள் உள்ளனர்.

## அரசியல்
காங்கிரசு கட்சி மூலம் அரசியலில் நுழைந்த ரவீந்தர் நாயக்கு, 1978 ஆம் ஆண்டு காங்கிரசு கட்சி சார்பாக தேவரகொண்டா சட்டமன்றத் தொகுதியில் போட்டியிட்டு, தனது நெருங்கிய போட்டியாளரான பொதுவுடைமைக் கட்சி வேட்பாளர் கேதாவத் அரியாவை 15674 வாக்குகள் பெரும்பான்மையில் தோற்கடித்து முதல் முறையாக சட்டமன்ற உறுப்பினராக சட்டமன்றத்திற்குத் தேர்ந்தெடுக்கப்பட்டார். 1983 ஆம் ஆண்டு இரண்டாவது முறையாக சட்டமன்றத்திற்குத் திரும்பினார். 3160 வாக்குகள் பெரும்பான்மையுடன் இரண்டாவது முறையாக அந்த இடத்தை வென்று மாநில பழங்குடியினர் நல அமைச்சராகப் பணியாற்றினார்.

ரவீந்தர் நாயக்கு சிறிது காலம் தீவிர அரசியலில் இருந்து விலகி, தெலுங்கானா மாலிதாச இயக்கத்தின் போது புதிதாக உருவாக்கப்பட்ட தெலுங்கானா ராசுட்டிர சமிதி கட்சியில் சேர்ந்தார். 2004 ஆம் ஆண்டு நடைபெற்ற நாடாளுமன்றத் தேர்தலில் வாரங்கல் மக்களவைத் தொகுதியில் போட்டியிட்டு, தனது நெருங்கிய போட்டியாளரான தெலுங்கு தேசம் வேட்பாளர் போடகுந்தி வெங்கடேசுவர்லுவை எதிர்த்து வெற்றி பெற்று, முதல் முறையாக நாடாளுமன்ற உறுப்பினரானார். சில காரணங்களுக்காக தெலுங்கானா ராசுட்டிர சமிதி  கட்சியை விட்டு வெளியேறி காங்கிரசு கட்சியில் சேர்ந்து அக்கட்சியில் அதிகாரப்பூர்வ செய்தித் தொடர்பாளராகப் பணியாற்றினார். பின்னர் காங்கிரசு கட்சியை விட்டு வெளியேறி, 2019 செப்டம்பர் 4 அன்று பாரதிய சனதா கட்சியில் சேர்ந்தார்.
## மேற்கோள்கள்

## வெளி இணைப்புகள்
* Home Page on the Parliament of India's Website

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
பாரதி தயாள்

**பாரதி தயால்** (*Bharti Dayal*) (பிறப்பு: டிசம்பர் 1961, தர்பங்கா மாவட்டம், சமஸ்திபூர்) மதுபானி ஓவியப் பாணியில் நிபுணத்துவம் பெற்ற ஒரு இந்தியக் கலைஞர் ஆவார்.

## வாழ்க்கை வரலாறு.
மதுபானி ஓவியத்திற்கு புகழ்பெற்ற மிதிலைப் பிராந்தியமான வடக்கு பீகாரின் சமஸ்திபூர் மாவட்டத்தில் பாரதி தயால் பிறந்தார். இளங்கலை அறிவியல் மற்றும் முதுகலைப் பட்டம் பெற்றுள்ளார்.

1991 முதல் டெல்லியில் வசித்து வருகிறார்.

## பணிகள்
thumb|மதுபானி ஓவியம் வரையும் பாரதி தயாள்
சிறு வயதிலிருந்தே, பாரதிக்கு தாயார் மற்றும் பாட்டியால் மதுபானி ஓவியம் கற்றுக் கொடுக்கப்பட்டது. 1984 முதல் தொழில் ரீதியாக கலை வடிவத்தைத் தொடர்ந்தார். மிதிலையில் நடைமுறையில் உள்ள பாரம்பரிய கலையில் புதுமைகளைக் கொண்டுவருவதற்கும், புது தில்லியில் உள்ள தனது கலை அரங்கத்தில் பிராந்தியத்தைச் சேர்ந்த பிற பெண் கலைஞர்களுக்கு பயிற்சி அளிக்கவும் செய்கிறார்.

இவர் இயற்கை, காய்கறி அடிப்படையிலான வண்ணங்களால் வண்ணம் தீட்டுகிறார். கிருட்டிணன் மற்றும் இராதை ஆகியோரைப் பற்றிய பாடல்கள் "அன்பு, ஏக்கம் மற்றும் அமைதி" ஆகியவற்றின் ஆழங்களை சித்தரிப்பதாக கூறப்படுகிறது.

## மேற்கோள்கள்

## நூல்பட்டியல்

*

## வெளி இணைப்புகள்
* 

பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:1961 பிறப்புகள்
மட்டா ரவிக்குமார்

**மட்டா ரவிக்குமார்** (*Matta Ravikumar*) என்பவர் இந்தியப் பொதுவுடைமைக் கட்சியின் (மாவோயியம்) முக்கிய தலைவராகவும் அக்கட்சியின் ஆந்திரப் பிரதேச மாநிலக் குழுவின் உறுப்பினராகவும் இருந்தார். 
ரவி குமார், சிறீதர் அல்லது அனில் என்ற பெயர்களாலும் அழைக்கப்பட்டார். மட்டா ரவிக்குமார் 1968 ஆம் ஆண்டு முதல் புரட்சிகர இயக்கத்துடன் தொடர்பு கொண்டிருந்தார். 2006 ஆம் ஆண்டில், காவல்துறையினருடனான மோதலில் கொல்லப்பட்டார். அந்த நேரத்தில், கிருசுணா மற்றும் குண்டூர் மாவட்டங்களில் கட்சியின் படை நடவடிக்கைகளுக்கு இவர் பொறுப்பேற்றார். 2006 ஆம் ஆண்டு சூன் மாதம் 16 ஆம் தேதியன்று இவர் காலமானார்.

## மேற்கோள்கள்

பகுப்பு:2006 இறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:இந்தியப் பொதுவுடமைக் கட்சி (மாவோயியம்) அரசியல்வாதிகள்
இசுக்காண்டியம்(III) பாசுபேட்டு

**இசுக்காண்டியம்(III) பாசுபேட்டு** (*Scandium(III) phosphate*) என்பது ScPO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியத்தின் பாசுபேட்டு சேர்மமாக இது வகைப்படுத்தப்படுகிறது. 

இயற்கையில் ஓர் அரிய கனிமமான பிரிடுலைட்டு கனிமமாக இச்சேர்மம் காணப்படுகிறது.

## தயாரிப்பு
இசுக்காண்டியம் ஆக்சைடு மற்றும் நீர்த்த பாசுபாரிக்கு அமிலத்தை குறைந்தபட்சம் ஒரு வாரத்திற்கு 400°செல்சியசு வெப்பநிலையில் சூடாக்குவதன் மூலம் இதை தயாரிக்கலாம். இதனால் நீரற்ற இசுக்காண்டியம் பாசுபேட்டு கிடைக்கும். குறைந்த வெப்பநிலை,  நீரேற்றுகள் மற்றும் நீரேற்றுகளின்  கலவைகளை உருவாக்குகிறது.

## பண்புகள்
நீரற்ற இசுக்காண்டியம் பாசுபேட்டு சிர்கான் கட்டமைப்பில் படிகமாகிறது.

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:பாசுபேட்டுகள்
பகுப்பு:கனிம வேதியியல் சேர்மங்கள்
சிம்காத்ரி சத்யநாராயண ராவ்

**சிம்காத்ரி சத்யநாராயண ராவ்** (*Simhadri Satyanarayana Rao*) என்பவர் இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். 1929 ஆம் ஆண்டு அக்டோபர் மாதம் 19 ஆம் தேதியன்று இவர் பிறந்தார். என்.டி. ராமராவ் மற்றும் என். சந்திரபாபு நாயுடு ஆகியோரின் அரசாங்கங்களில் அறக்கட்டளை மற்றும் வணிக வரிகள் துறைகளின் சிறப்பு அதிகாரியாக இருந்தார்.  மூன்று முறை சட்டமன்றத்தில் அவனிகத்தா தொகுதியை பிரதிநிதித்துவப்படுத்தினார். இவரின் மகன் சந்திரசேகர் ஐதராபாத்தில் வசிக்கும் ஒரு புற்றுநோயியல் நிபுணர் ஆவார்.

## அரசியல்
தனது 30 ஆண்டுகால இலாபகரமான சட்டப் பயிற்சியைக் கைவிட்ட பிறகு, என்.டி. ராமாராவ்  தலைமையில் தெலுங்கு தேசக் கட்சியில் சேர்ந்தார். 1985 ஆம் ஆண்டு சட்டமன்றத்திற்கான இடைக்காலத் தேர்தலில், அவனிகத்தா தொகுதியின் சட்டமன்ற உறுப்பினராகத் தேர்ந்தெடுக்கப்பட்டு  நீண்ட காலமாகவும், வெல்லமுடியாததாகவும் இருந்த மண்டலி வெங்கட கிருசுண ராவை சத்யநாராயண ராவ் தோற்கடித்தார். தனது இரண்டு பதவிக் காலங்களிலும் கோயில்களின் வளர்ச்சிக்கான அர்ப்பணிப்புக்காக இவர் அறியப்பட்டார். மேலும் தெய்வங்களின் அமைச்சர் எனப்படும் தேவுடி மந்திரி என்று அழைக்கப்பட்டார்.

## கௌரவம்
ஊழலுக்கு எதிராகவும், தூய்மையான அரசியலுக்காகவும் சிம்காத்ரி குரல் கொடுத்ததற்காக, லோக் சத்தா கட்சி 2007 ஆம் ஆண்டு திசம்பர் மாதம் 9 ஆம் நாளன்று உலக ஊழல் எதிர்ப்பு தினத்தன்று இவரை கௌரவித்தது.

## இறப்பு
விசயவாடா அருகே உள்ள கனூரில் உள்ள நாகார்ச்சூனா மருத்துவமனையில் சிறுநீரக செயலிழப்புக்கு சிகிச்சை பெற்று வந்த சத்யநாராயண ராவ், மூன்று மாதங்களாக உயிருக்குப் போராடிய பிறகு 2010 ஆம் ஆண்டு செப்டம்பர் மாதம் 24 ஆம் தேதியன்று இறந்தார்.

## மேலும் காண்க
* மண்டலி வெங்கட கிருஷ்ணராவ்

## மேற்கோள்கள்

பகுப்பு:1929 பிறப்புகள்
பகுப்பு:2010 இறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
காசி சோகெல்

**காசி சோகெல்** (வங்காள மொழி: গাজী সোহেল, பிறப்பு: ஆகத்து 13,1979) ஒரு வங்காளதேசத் துடுப்பாட்ட நடுவர் ஆவார்.

## தொழில் வாழ்க்கை
சோகெல் 2012இல் இருந்து 2017 வரை வங்காளதேச பிரீமியர் லீக் போட்டிகளில் நடுவராகக் கடமையாற்றினார்.

நவம்பர் 2018 இல், இவர் ஐசிசி பன்னாட்டு நடுவர்களின் குழுவில் தேர்ந்தெடுக்கப்பட்டார். டிசம்பர் 2018 இல், மேற்கிந்தியத் தீவுகளின் வங்காளதேசததிற்கான சுற்றுப்பயணத்தின் போது பன்னாட்டு நடுவராக அறிமுகமானார். சனவரி 2021 இல் வங்காளதேசத்திற்கும் மேற்கிந்தியத் தீவுகளுக்குமிடையிலான போட்டியில் தனது முதல் ஒருநாள் பன்னாட்டுப் போட்டியில் நடுவராகக் கடமையாற்றினார். இவர் 2022 ஆசியக் கோப்பைக்கான நடுவர்களில் ஒருவராக இருந்தார்.

சனவரி 2024 இல், 2024 19 வயதுக்குட்பட்ட துடுப்பாட்ட உலகக் கிண்ணப்போட்டிகளிற்கான பதினாறு போட்டி அதிகாரிகளில் ஒருவராக இவர் தெரிவுசெய்யப்பட்டார்.

## மேற்கோள்கள்

பகுப்பு:வங்காளதேசத் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1979 பிறப்புகள்
தமிழர் இனப்படுகொலை குறித்த திரைப்படங்களின் பட்டியல்

இது இலங்கைத் தமிழர்களுக்கு எதிராக நடந்த இனப்படுகொலை குறித்த, திரைப்படம் மற்றும் வழக்கமான, ஆவணப்படப் படங்கள் மற்றும் கலைப்படைப்புக்கான திரைப்படவியல் ஆகும். பட்டியலிடப்பட்ட அனைத்து திரைப்படங்களும் ஆவணப்படங்களும் தமிழர் இனப்படுகொலையுடன் மட்டுமே நேரடியாக தொடர்புடையவை.

## திரைப்படங்கள்

* புத்தரின் பெயரால்*(2002)* என்பது ராஜேஷ் டச்ரிவர் இயக்கிய நையாண்டி நாடகத் திரைப்படமாகும். இது கே. சண்முகதாஸ், சாய் ஜார்ஜ் ஆகியோரால் தயாரிக்கப்பட்டது. இந்தத் திரைப்படம் சிவா என்ற இலங்கை தமிழ் மருத்துவரின் உண்மைக் கதையைப் பற்றியது.
* தீபன் *(2015)* என்பது ஜாக் ஆடியார்ட் இயக்கிய ஒரு பிரெஞ்சு குற்ற நாடகத் திரைப்படமாகும். இது ஈழப் போரால் பாதிக்கப்பட்டு இலங்கையிலிருந்து தப்பி பிரான்சுக்கு வந்து, தங்கள் வாழ்க்கையை மீண்டும் கட்டியெழுப்பலாம் என்ற நம்பிக்கையில் இருக்கும் மூன்று தமிழ் அகதிகளின் கதையைச் சொல்கிறது.
* சினம்கொள் *(2020)* - படத்தின் கதாநாயகனான அமுதன்  இலங்கை அரசின் தடுப்புக்காவலில் இருந்து வெளிவந்த பிறகு தனது குடும்பத்தைத் தேடுகிறார். போருக்குப் பிந்தைய தமிழ் ஈழத்தில் ஒரு தமிழ் புலம்பெயர் குடும்பம் எதிர்கொள்ளும் சவால்களுடன் இக்கதை பின்னிப்பிணைந்துள்ளது. இந்த படம் 3 பன்னாட்டு விருதுகளைப் பெற்றுள்ளது.

## ஆவணப்படங்கள்

* இலங்கையின் முடிவுறாத போர்
* இலங்கையின் கொலைக்களம்
* இலங்கையின் கொலைக்களங்கள்: தண்டிக்கப்படாத போர்க்குற்றங்கள்
* நான் இனப்படுகொலையைக் கண்டேன்: இலங்கையின் கொலைக் களங்களுக்குள்
* இந்த நிலம் இராணுவத்திற்குச் சொந்தமானது.
* துப்பாக்கிச் சூடு இல்லாத மண்டலம் 
* என் மகள் பயங்கரவாதி
* இலங்கையின் கிளர்ச்சி மனைவி
* இலங்கை: நீதிக்கான தேடல்
* இலங்கையின் இருண்ட மூலைகள் - இலங்கையில் சித்திரவதைக்கு உள்ளானவர்கள் அல்லது இறந்தவர்கள் பற்றிய மனித உரிமைகள் மேம்பாடு மற்றும் பாதுகாப்பு மையம் (CPPHR) தயாரித்த ஆவணப்படம். இதை யோகேஸ்வரன் வீரசென் இயக்கியுள்ளார் 
* அவளது நேற்றைய தினங்களால் பேய் பிடித்தது 
* காணாமல் போன தன் கணவரைத் தேடும் இலங்கைப் பெண் 
* இலங்கை உள்நாட்டுப் போர்: தமிழ்வாணியின் கதை 
* வெள்ளை வேன் கதைகள்: இலங்கையில் காணாமல் போனவர்கள்
* நம்பிக்கைக் கதிர்

## குறும்படங்கள்

* வன்னி எலி *(2009)*, தமிழியம் சுபாஸ் இயக்கியது - இணைபிரியா சோடி எலிகளின் ஒரு பயணம் துரதிர்ஷ்டவசமாக வவுனியாவில் ( இலங்கை ) அமைந்துள்ள ஒரு தடுப்பு முகாமில் ( மாணிக் பண்ணை ) முடிகிறது, அங்கு லட்சக்கணக்கான தமிழர்கள் இலங்கை அரசாங்கத்தால் சிறையில் அடைக்கப்பட்டுள்ளனர்.

## மேலும் காண்க

* பரவலர் பண்பாட்டில் ஈழப் போர்

## மேற்கோள்கள்

பகுப்பு:ஈழப் போர் குறித்த திரைப்படங்கள்
பகுப்பு:தமிழர் இனப்படுகொலை
ஏ. வி. பிரவீன் குமார் ரெட்டி

**ஏ. வி. பிரவீன் குமார் ரெட்டி** (*A. V. Praveen Kumar Reddy*) என்பவர் இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். சித்தூர் மாவட்டத்திலுள்ள தம்பள்ளப்பள்ளி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராக இருந்தார்.

## தொழில்
முதன்முதலில் ஆந்திரப் பிரதேச சட்டமன்றத்திற்கு 2009 ஆம் ஆண்டில் சட்டமன்ற உறுப்பினராக  இவர் தேர்ந்தெடுக்கப்பட்டார். தெலுங்கு தேசம் கட்சியில் இருந்து சட்டமன்றத்திற்குத் தேர்ந்தெடுக்கப்பட்ட இவர் தற்போது ஒய்.எசு.ஆர். காங்கிரசு கட்சியில் இணைந்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
சௌமுங் சட்டமன்றத் தொகுதி

**சௌமுங் சட்டமன்றத் தொகுதி** *(Chomu Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. சௌமுங், சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
காமினேனி சிறீனிவாசு

**காமினேனி சிறீனிவாசு** (*Kamineni Srinivas*) என்பவர் இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினரான இவர் 2014 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலிலும், 2024 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலிலும் கைகளூரில் இருந்து வெற்றி பெற்றுள்ளார்.

கிருசுணா மாவட்டத்தில் நடந்த சட்டமன்றத் தேர்தலில் இவர் 88,092 வாக்குகள் பெற்று வெற்றி பெற்றார். இவரது அரசியல் போட்டியாளரான ஒய். எசு. ஆர். காங்கிரசு கட்சியின் ராம் பிரசாத் உப்பலாவை விட 21,571 வாக்குகள் அதிகம் பெற்று வெற்றி பெற்றார். 2024 சட்டமன்றத் தேர்தலில் ஏலூரு மாவட்டத்தில் தனது அரசியல் போட்டியாளரான துலம் நாகேசுவர ராவை விட 45,273 வாக்குகள் அதிக வாக்குகள் பெற்று வெற்றி பெற்றார். 2014 முதல் மார்ச் 2018 வரை ஆந்திரப் பிரதேசத்தின் சுகாதார அமைச்சராக இருந்தார். இவரது பதவிக்காலத்தில் சுகாதார அமைச்சகத்தில் பல சீர்திருத்தங்களைச் செய்தார்.

## மேற்கோள்கள்


பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
டாமன்சாரா சாலை

**டாமன்சாரா சாலை** (மலாய்; ஆங்கிலம்: *Jalan Damansara*; சீனம்: 白沙罗路 என்பது மலேசியா, கோலாலம்பூர் மாநகரில் அமைந்துள்ள ஒரு முக்கியமான நெடுஞ்சாலை ஆகும். இந்தச் சாலை கோலாலம்பூர் மத்திய வட்டச் சாலை 1- இல் உள்ள மலேசிய நாடாளுமன்றக் கட்டிடத்திற்கான மாற்றுச் சாலையுடன் சிகாம்புட் நகர்ப் பகுதிகளை இணைக்கிறது.

கோலாலம்பூர் மாநகரத்தின் பழைமையான சாலைகளில் ஒன்றான டாமன்சாரா சாலை, தற்போது பெட்டாலிங் ஜெயாவின் டாமன்சாரா பிரிவுகளுக்கும் கோலாலம்பூருக்கும் இடையிலான இணைப்புச் சாலையாகச் செயல்படுகிறது.

## பெயர்

கிள்ளான் ஆற்றுப் படுகையில் டாமன்சாரா ஆற்றின் முகத்துவாரத்திற்கு அருகில் அமைந்திருந்த ஒரு சிறிய துறைமுகக் குடியேற்றத்தின் பெயரால் டாமன்சாரா சாலைக்குப் பெயரிடப்பட்டது.

டாமன்சாரா என்ற பெயர் ஓர் இந்தியப் பெயராக இருக்கலாம் என்றும் அறியப்படுகிறது. இந்தி மொழியில், **டாமன்** என்றால் "மலையடிவாரம்" என்றும்; **சாரா** என்றால் "செல்வ மாளிகை" அல்லது சமசுகிருதத்தில் "நீர்" என்றும் பொருள்படும்.

## மேற்கோள்கள்

## வெளி இணைப்புகள்

பகுப்பு:கோலாலம்பூர் சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
கோடாங்கிபட்டி

**கோடாங்கிபட்டி** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் கரூர் மாவட்டத்திலுள்ளது.
## அமைவிடம்
கோடாங்கிபட்டி, கடல் மட்டத்திலிருந்து சுமார் 164.69 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** கோடாங்கிபட்டி ஊரின் அஞ்சல் குறியீட்டு எண் 639005 ஆகும்.

** கோடாங்கிபட்டி பகுதியானது, குளித்தலை சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, பெரம்பலூர் மக்களவைத் தொகுதி சார்ந்தது.

** கோடாங்கிபட்டியில் திராவிட முன்னேற்றக் கழகம் (தி. மு. க.) கட்சியால் ஆண்டு தோறும் நடத்தப்படும் முப்பெரும் (அறிஞர் அண்ணா பிறந்தநாள், தி. மு. க. தோற்றுவிக்கப்பட்ட நாள், தந்தை பெரியார் பிறந்த நாள்) விழா, 17 செப்டெம்பர் 2025 அன்று நடைபெற்றது.
## மேற்கோள்கள்

பகுப்பு:கரூர் மாவட்டத்திலுள்ள ஊர்களும் நகரங்களும்
அத்வைதா (ஆமை)

**அத்வைதா**  (*Adwaita*  – 22 மார்ச் 2006) என்பது இந்தியாவின் கொல்கத்தாவின் அலிப்பூர் விலங்கியல் பூங்காவில் வாழ்ந்த ஒரு ஆண் ஆல்டப்ரா இராட்சத ஆமை ஆகும். 2006 இல் இந்த ஆமை இறந்த போது, உலகின் மிக நீண்ட காலம் வாழ்ந்த விலங்குகளில் ஒன்றாக நம்பப்பட்டது.

கல்கத்தாவின் வடக்கு புறநகர்ப் பகுதியான பாராக்பூரில் உள்ள ராபர்ட் கிளைவின் தோட்டத்தில் வாழ்ந்த நான்கு ஆமைகளில் இந்த ஆமையும் ஒன்று என்று கூறப்படுகிறது.  1757 இல் பிளாசி போரில் வெற்றி பெற்ற பிறகு கிளைவுக்கு இந்த ஆமைகள் பரிசாக வழங்கப்பட்டதாகக் கூறப்படுகிறது , இருப்பினும் இதற்கு ஆதாரமில்லை.

1875 அல்லது 1876 ஆம் ஆண்டுகளில், உயிர்காட்சிசாலையின் நிறுவனர் கார்ல் லூயிஸ் ஸ்வென்ட்லரால், அத்வைதா கல்கத்தாவில் உள்ள அலிப்பூர் உயிர்காட்சிசாலைக்கு மாற்றப்பட்டது. 2006 மார்ச் 22 அன்று தன் 255 வயதில் இறக்கும் வரை, அத்வைதா உயிர்காட்சிசாலையில் உள்ள கூண்டில் வசித்து வந்தது.

250 கிலோ (551 பவுண்டு) எடை கொண்ட  அத்வைதா ஒரு தனி விலங்காகும். அதன் சந்ததி பற்றிய எந்த பதிவுகளும் இல்லை. இது கோதுமை தவிடு, கேரட், கீரை, ஊறவைத்த பருப்பு ( கொண்டைக் கடலை ), ரொட்டி, புல் உப்பு ஆகியவற்றை உண்டுவந்தது.

## வயது
2005 ஆம் ஆண்டின் பிற்பகுதியில் இதன் ஓடு விரிசல் அடைந்தது. மேலும் விரிசலுக்கு அடியில் சதையில் ஒரு காயம் ஏற்பட்டது. அந்தக் காயத்தால் பாதிக்கப்பட்டு, இறுதியில் 2006 மார்ச் 22 அன்று கல்லீரல் செயலிழப்பால் இது இறந்தது. அத்வைதா இறக்கும் போது  255 வயது என்று கூறப்படுகிறது, இருப்பினும் இந்தக் கூற்று ஆதாரமற்றது.  அத்வைதாவின் வயது உண்மையாக இருந்தால், இதுவே அறியப்பட்ட மிகப் பழமையான ஆமையாக இருக்கும். ஹாரியட்டை விட 80 ஆண்டுகள், துய் மலிலாவை விட 67 ஆண்டுகள்,  தற்போது சாதனை படைத்த ஜோனதனை விட 63 ஆண்டுகள் மூத்ததாக இருக்கும்.

## மேற்கோள்கள்

## வெளி இணைப்புகள்
*
*

பகுப்பு:இந்தியாவில் தனிப்பட்ட விலங்குகள்
பகுப்பு:Articles with 'species' microformats
பகுப்பு:கொல்கத்தா
பகுப்பு:தனிப்பட்ட ஆமைகள்